CELEX: 62015TA0533
Language: et
Date: 2018-03-14 00:00:00
Title: Liidetud kohtuasjad T-533/15 ja T-264/16: Üldkohtu 14. märtsi 2018. aasta otsus – Kim jt versus nõukogu ja komisjon (Ühine välis- ja julgeolekupoliitika — Põhja-Korea vastu suunatud piiravad meetmed, mille eesmärk on tõkestada tuumarelva levikut — Nende isikute ja üksuste loetelu, kelle rahalised vahendid ja majandusressursid külmutatakse — Hagejate nime lisamine — Loetellu kandmise põhjendatuse tõendamine — Põhjendamiskohustus)

30.4.2018   
            
            
               ET
            
            
               Euroopa Liidu Teataja
            
            
               C 152/25
            
         Üldkohtu 14. märtsi 2018. aasta otsus – Kim jt versus nõukogu ja komisjon
   (Liidetud kohtuasjad T-533/15 ja T-264/16) (1)
   
   ((Ühine välis- ja julgeolekupoliitika - Põhja-Korea vastu suunatud piiravad meetmed, mille eesmärk on tõkestada tuumarelva levikut - Nende isikute ja üksuste loetelu, kelle rahalised vahendid ja majandusressursid külmutatakse - Hagejate nime lisamine - Loetellu kandmise põhjendatuse tõendamine - Põhjendamiskohustus))
   (2018/C 152/30)
   Kohtumenetluse keel: inglise
   
      Pooled
   
   
      Hagejad kohtuasjas T-533/15: Il-Su Kim (Pyongyang, Põhja-Korea) ja 5 teist hagejat, kelle nimed on esitatud kohtuotsuse lisas (esindajad: solicitor M. Lester, solicitor S. Midwinter, QC, solicitor T. Brentnall ja solicitor A. Stevenson)
   
      Hageja kohtuasjas T-264/16: Korea National Insurance Corporation (Pyongyang) (esindajad: M. Lester, S. Midwinter, T. Brentnall ja A. Stevenson)
   
      Kostjad: Euroopa Liidu Nõukogu (esindajad: A. de Elera-San Miguel Hurtado ja A. Vitro, hiljem A. Vitro ja F. Naert), Euroopa Komisjon (esindajad: kohtuasjas T-533/15 L. Havas, S. Bartelt ja D. Gauci ning kohtuasjas T-264/16 L. Havas ja S. Bartelt, hiljem kohtuasjas T-533/15 L. Havas ja D. Gauci ning kohtuasjas T-264/16 L. Havas)
   
      Kostjate toetuseks menetlusse astuja kohtuasjas T-533/15: Suurbritannia ja Põhja-Iiri Ühendkuningriik (esindajad: V. Kaye, seejärel S. Brandon, hiljem S. Brandon ja C. Crane ning lõpuks S. Brandon)
   
      Ese
   
   Kohtuasjas T-533/15 ELTL artikli 263 alusel esitatud nõue tühistada nõukogu 2. juuli 2015. aasta otsus (ÜVJP) 2015/1066, millega muudetakse otsust 2013/183/ÜVJP, mis käsitleb Korea Rahvademokraatliku Vabariigi vastu suunatud piiravaid meetmeid (ELT 2015, L 174, lk 25), komisjoni 2. juuli 2015. aasta rakendusmäärus (EL) 2015/1062, millega muudetakse nõukogu määrust (EÜ) nr 329/2007, mis käsitleb Korea Rahvademokraatliku Vabariigi vastu suunatud piiravaid meetmeid (ELT 2015, L 174, lk 16), nõukogu 31. märtsi 2016. aasta otsus (ÜVJP) 2016/475, millega muudetakse otsust 2013/183/ÜVJP, mis käsitleb Korea Rahvademokraatliku Vabariigi vastu suunatud piiravaid meetmeid (ELT 2016, L 85 lk 34), komisjoni 27. aprilli 2016. aasta rakendusmäärus (EL) 2016/659, millega muudetakse nõukogu määrust (EÜ) nr 329/2007, mis käsitleb Korea Rahvademokraatliku Vabariigi vastu suunatud piiravaid meetmeid (ELT 2016, L 114, lk 9), nõukogu 27. mai 2016. aasta otsus (ÜVJP) 2016/849, mis käsitleb Korea Rahvademokraatliku Vabariigi vastu suunatud piiravaid meetmeid ja millega tunnistatakse kehtetuks otsus 2013/183/ÜVJP (ELT 2016, L 141, lk 79), ja kõik sellega seotud nõukogu rakendusmäärused hagejaid puudutavas osas, ning kohtuasjas T-264/16 ELTL artikli 263 alusel esitatud nõue tühistada otsus 2016/475, rakendusmäärus 2016/659, otsus 2016/849 ja kõik sellega seotud nõukogu rakendusmäärused hagejat puudutavas osas.
   
      Resolutsioon
   
   
               1.
            
            
               Jätta hagid rahuldamata.
            
         
               2.
            
            
               Mõista kohtuasjas T-533/15 kohtukulud välja Kim Il-Sult ja ülejäänud hagejatelt, kelle nimed on esitatud käesoleva kohtuotsuse lisas, välja arvatud Suurbritannia ja Põhja-Iiri Ühendkuningriigi kantud kohtukulud.
            
         
               3.
            
            
               Mõista kohtuasjas T-264/16 kohtukulud välja Korea National Insurance Corporationilt.
            
         
               4.
            
            
               Jätta kohtuasjas T-533/15 Suurbritannia ja Põhja-Iiri Ühendkuningriigi kohtukulud tema enda kanda.
            
         
      (1)  ELT C 381, 16.11.2015.